open-index/open-wikipedia-markdown huggingface dataset:
আবু বারেক মোহাম্মদ নুরুল আলম

**এবিএম নুরুল আলম** বা **আবু বারেক মোহাম্মদ নুরুল আলম** ছিলেন একজন বাংলাদেশী চিকিৎসক। যিনি বাংলাদেশের মুক্তিযুদ্ধে শহীদ হয়েছিলেন।

## প্রাথমিক জীবন
আলমের জন্ম ১৯৯৯-এ ব্রিটিশ ভারতের পূর্ব বাংলা, দিনাজপুরের বোতাগঞ্জের ধনতলায়। তিনি বাংলা ভাষা আন্দোলনে যুক্ত ছিলেন । তিনি এমবিবিএস শেষ করে ১৯৬১ সালে ঢাকা মেডিকেল কলেজ থেকে স্নাতক হন। 

## পেশা
আলম সহকারী সার্জন হিসাবে সান্তাহার রেলওয়ে হাসপাতালে যোগদান করেছেন। একাত্তরের ২৫ শে মার্চ অপারেশন সার্চলাইট শুরু হওয়ার সাথে সাথে বাংলাদেশের মুক্তিযুদ্ধ শুরু হয়েছিল। সান্তাহারের বাঙালি ও অবাঙালি ( বিহারী ) বাসিন্দাদের মধ্যে সাম্প্রদায়িক দাঙ্গা শুরু হয়েছিল। আহতদের তিনি চিকিৎসা সহায়তা দিয়েছিলেন। ২৬ মার্চ ১৯৭৪১, হাসপাতালে পাকিস্তান আর্মির সঙ্গে যুদ্ধাহতদের আশ্রয় দিয়ে তিনি এবং তার পরিবার হায়সাবাড়ি, নওগাঁ ,তারপর শাহবাজপুর, রাজশাহীতে চলে আসেন। তিনি ভারতে চলে যাওয়ার লক্ষ্য নিয়ে রাজশাহী শহরে (এখন শহর) চলে আসেন। তিনি মুক্তিবাহিনীকে সহায়তা করেছিলেন বলে অভিযোগে নগরীর একটি ফার্মেসী থেকে পাকিস্তান সেনাবাহিনী তাকে গ্রেপ্তার করেছিল। তাকে নিয়ে যাওয়া হয়েছিল রাজশাহী বিশ্ববিদ্যালয়ের জোহা হলে। 

## মৃত্যু
১৯৭১ সালের ২০ নভেম্বর পাকিস্তান সেনা হেফাজতে আলমকে গুলি করে হত্যা করা হয়েছিল। 

## তথ্যসূত্র

বিষয়শ্রেণী:দিনাজপুর জেলার ব্যক্তি
বিষয়শ্রেণী:ঢাকা মেডিকেল কলেজের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:১৯৭১-এ মৃত্যু
বিষয়শ্রেণী:১৯২৯-এ জন্ম
বিষয়শ্রেণী:বাংলাদেশী শল্যচিকিৎসক
আতাউল্লাহ আবু আম্মার জুনুনি

**আতাউল্লাহ আবু আম্মার জুনুনি** () সাধারণত আতাউল্লাহ বা আতা উল্লাহ নামেও পরিচিত। তিনি আরাকান রোহিঙ্গা স্যালভেশন আর্মি বা আরসার (এআরএসএ) নেতা। আরসা একটি রোহিঙ্গা বিদ্রোহী দল, যা উত্তর রাখাইন রাজ্যে সক্রিয়। আরসা থেকে অনলাইনে প্রকাশিত হওয়া বিভিন্ন ভিডিওতে জুনুনি সামনে এসেছেন এবং সেখানে তিনি প্রেস বিবৃতি ও বক্তব্য দিয়েছেন।  ২০২৫ সালের ১৮ মার্চ বাংলাদেশ র্যাব জুনুনিকে গ্রেফতার করে। 

## প্রথম জীবন
আতাউল্লাহ জন্মগ্রহণ করেন পাকিস্তানের করাচিতে। তার পরিবার ছিল মিয়ানমারের রাখাইন রাজ্যে ধর্মীয় নির্যাতনের কারণে ১৯৬০ এর দশকে পাকিস্তানে পালিয়ে আসা একটি পরিবার। প্রথম জীবনে আতাউল্লাহ এর পরিবার সৌদি আরবের মক্কায় চলে যায়, এবং তিনি সেখানে একটি ইসলামী বিদ্যালয়ে পড়াশুনা করেন। পরে আতাউল্লাহ সেখানকার রোহিঙ্গা বিস্ফূরণের জন্য ইমাম হিসেবে কাজ করেন, যেখানে দেড় লক্ষ রোহিঙ্গা রয়েছে।

## বিদ্রোহ
ইন্টারন্যাশনাল ক্রাইসিস গ্রুপ (ICG) একটি প্রতিবেদনে উল্লেখ করে এটি এই বিদ্রোহী দলের সদস্যদের সাক্ষাতকার নিয়েছে। এদের থিংক ট্যাংক বলেন এই দলের নেতার সৌদি আরবের সাথে ঘনিষ্ঠ সম্পর্ক রয়েছে। ২০১৬ সালের ডিসেম্বর মাসে প্রকাশিত আইসিজি প্রতিবেদন অনুসারে তিনি রাখাইন রাজ্যে হওয়া ২০১২ সালের রাখাইন রাজ্যের সাম্প্রদায়িক দাঙ্গা সংগঠনের কিছু দিন পর, সেই বছরেই সৌদি আরব ত্যাগ করেছেন। মায়ানমার সরকারের একটি প্রেস বিজ্ঞপ্তিতে দাবি করা হয়, আতাউল্লাহ পাকিস্তানে তালিবানের অধীনে ছয় মাস ধরে আধুনিক গেরিলা রণকৌশলের প্রশিক্ষণ নিয়েছে। আইসিজি প্রতিবেদনটি বলছে (যদিও নিশ্চিত করা যায়নি), তিনি পাকিস্তানে বা অন্য কোথাও গিয়েছিলেন, এরকম কিছু আলামত রয়েছে, সেই সাথে তিনি আধুনিক গেরিলা রণকৌশলের প্রশিক্ষণও গ্রহণ করেছেন। এই বিদ্রোহী দলের কয়েকজন সদস্য আইসিজি-কে এও বলেছে যে, রাখাইন রাজ্যে প্রত্যাবর্তনের পূর্বে তিনি লিবিয়াতে অতিরিক্ত প্রশিক্ষণও গ্রহণ করে থাকতে পারেন, কিন্তু তার সম্পর্কে অন্য বিষয়গুলো অনিশ্চিত।

২০১৬ সালের ৯ অক্টোবরে আতাউল্লাহ শত শত বিদ্রোহীকে বাংলাদেশ-মায়ানমার সীমান্তে নিয়ে আসেন, যেখানে তারা বর্মী সীমান্তের পুলিশ পোস্টে হামলা করে। এক সপ্তাহ পরে, আতাউল্লাহকে অনলাইনে একটি ভিডিওতে দেখা যায়, সেখানে তিনি এই হামলার দায় স্বীকার করেন।

আতাউল্লাহ ২০১৭ সালের ২৫ আগস্টে একটি দ্বিতীয় বড় ধরনের সশস্ত্র  হামলা করেন, যার ফলে ৭১ জনের মৃত্যু হয়।

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:রোহিঙ্গা
বিষয়শ্রেণী:রোহিঙ্গা বংশোদ্ভূত পাকিস্তানি
বিষয়শ্রেণী:পাকিস্তানি ব্যক্তি ভূক্তি
বিষয়শ্রেণী:করাচির ব্যক্তি
বিষয়শ্রেণী:বাংলাদেশী বন্দী ও আটক
বিষয়শ্রেণী:১৯৬০-এর দশকে জন্ম
সৈয়দ জালালউদ্দিন হাশেমী

**সৈয়দ জালালউদ্দিন হাশেমী**  (১৮৯৪ - ৯ জানুয়ারি ১৯৪৭) হলেন একজন বাঙালি রাজনীতিবিদ। তিনি রাজনৈতিক অনেক পদে অধিস্তান করেছেন; তার মধ্যে কলকাতা কর্পোরেশনের নির্বাচিত কাউন্সিলর, বঙ্গীয় আইনসভার সদস্য, ডেপুটি স্পিকার, ভারপ্রাপ্ত স্পিকার অন্যতম। কৃষক প্রজা পার্টির জন্মলগ্ন থেকেই তিনি এ দলের সঙ্গে সম্পৃক্ত ছিলেন।

## প্রারম্ভিক জীবন
হাশেমী ১৮৯৪ সালে তৎকালীন ব্রিটিশ ভারতের খুলনা জেলার সাতক্ষীরা মহকুমার তেতুলিয়া গ্রামে জন্মগ্রহণ করেন। তিনি ছিলেন একজন স্ব-শিক্ষিত ব্যক্তি। তার পিতার নাম মৌলভী সৈয়দ আলম শাহ যিনি ভারতের উত্তর পশ্চিম সীমান্ত প্রদেশের হাজারা জেলার বাফা গ্রামের বাসিন্দা ছিলেন। ঊনবিংশ শতাব্দীর গোড়ার দিকে  তিনি তেঁতুলিয়া গ্রামে এসে বসতি স্থাপন করেন তেতুলিয়া জমিদারদের নির্মিত মসজিদের ইমাম নিযুক্ত হন। তার ছেলে  প্রয়াত সৈয়দ  কামাল বখত সাকী সাতক্ষীরার তালা কলারোয়া আসনের সাবেক সংসদ সদস্য ও সাতক্ষীরা জেলা আওয়ামী লীগের সাবেক সভাপতি।

## রাজনৈতিক জীবন
বঙ্গীয় প্রাদেশিক কংগ্রেস কমিটির সদস্য হাশেমী কৃষকশ্রেণীর স্বার্থ রক্ষায় আত্মনিয়োগ করেন এবং তাদের অধিকার আদায় ও কল্যাণের লক্ষ্যে সংগ্রাম করে একজন অবিসংবাদিত নেতায় পরিণত হন।

১৯২৯ সালে খুলনার মুসলিম নির্বাচনী এলাকা থেকে স্বরাজ্য দলের সমর্থনে হাশেমী বঙ্গীয় আইনসভার সদস্য নির্বাচিত হন ও আইনসভার ডেপুটি স্পিকার নির্বাচিত হন। ১৯৩৭ সালের সাধারণ নির্বাচনে সাতক্ষীরা পল্লী মুসলিম নির্বাচনী এলাকা থেকে কৃষক প্রজা পার্টির প্রার্থী হিসেবে তিনি নির্বাচনে জয়লাভ করেন। ১৯৪২ সালের ফেব্রুয়ারি মাসে জালালউদ্দিন হাশেমী প্রগ্রেসিভ কোয়ালিশন পার্টির প্রার্থী হিসেবে এবং কংগ্রেসের সমর্থনে বঙ্গীয় আইনসভার ডেপুটি স্পিকার নির্বাচিত হন ও ১৯৪২ সালের ২৭ এপ্রিল ভারপ্রাপ্ত স্পিকার নিয়োগ করা হয়। ১৯৩৬-৩৭ এবং ১৯৩৯-৪০ সালে জালালউদ্দিন হাশেমী কলকাতা কর্পোরেশনের নির্বাচিত কাউন্সিলর ছিলেন। তবে, ১৯৪৬ সালে তিনি তার নিজ নির্বাচনী এলাকা সাতক্ষীরা থেকে কংগ্রেসের প্রার্থী হিসেবে নির্বাচনে প্রতিদ্বন্দ্বিতা করে হেরে যান।

## মৃত্যু
তিনি ১৯৪৭ সালের ৯ জানুয়ারি কলকাতার করায়া রোডে নিজ বাসভবনে মৃত্যুবরণ করেন।

## আরও দেখুন
* বঙ্গীয় আইনসভা;
* কৃষক প্রজা পার্টি।

## তথ্যসূত্র

## বহিঃসংযোগ

বিষয়শ্রেণী:১৮৯৪-এ জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:বঙ্গীয় আইনসভার সদস্য
বিষয়শ্রেণী:তেঁতুলিয়ার ব্যক্তি
বিষয়শ্রেণী:বাঙালি মুসলিম
পুরমুন্ডেক্কডু শ্রীমহাদেব মন্দির

**পুরমুন্ডেক্কডু শ্রীমহাদেব মন্দির** হল ভারতের কেরল রাজ্যের মলপ্পুরম জেলার অন্তর্গত এডাপ্পালে অবস্থিত একটি প্রাচীন হিন্দু মন্দির। মন্দিরের প্রধান উপাস্য দেবতা হলেন শিব। হিন্দু বিধি অনুযায়ী, শিবলিঙ্গ উত্তরমুখী অবস্থায় স্থাপনের নিয়ম থাকলেও এই মন্দিরের শিব পূর্বমুখী। লোকবিশ্বাস অনুযায়ী, ঋষি পরশুরাম এখানে শিব প্রতিষ্ঠা করেন। মন্দিরটি কেরলের ১০৮টি বিখ্যাত শিব মন্দিরের এবং গুরুভায়ুরের নিকটবর্তী পাঁচটি শিব মন্দিরের অন্যতম।

## আরও দেখুন
* ১০৮ শিব মন্দির
* কেরলের মন্দির

## তথ্যসূত্র

বিষয়শ্রেণী:১০৮ শিব মন্দির
বিষয়শ্রেণী:কেরলের শিব মন্দির
বিষয়শ্রেণী:মলপ্পুরম জেলার হিন্দু মন্দির
নেরুমল চাইওয়াই

**নেরুমল চাইওয়াই** (; জন্ম: ২ জুলাই ১৯৯০) একজন থাই মহিলা ক্রিকেটার। তিনি ফেব্রুয়ারি ২০১৭ সালে ২০১৭ মহিলা ক্রিকেট বিশ্বকাপ বাছাইপর্বে থাইল্যান্ড জাতীয় মহিলা ক্রিকেট দলের হয়ে খেলেছেন। তিনি থাইল্যান্ডের হয়ে ২০১৮ মহিলাদের টুয়েন্টি২০ এশিয়া কাপ প্রতিযোগিতায় পাঁচ ম্যাচে ৯০ রান নিয়ে শীর্ষস্থানীয় রান সংগ্রহকারী ছিলেন।

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় থাইল্যান্ডের স্কোয়াডে স্থান দেওয়া হয়েছিল। তিনি ২০১৮ সালের ৩ জুন, থাইল্যান্ডের হয়ে ২০১৮ মহিলা টুয়েন্টি২০ এশিয়া কাপের মধ্য দিয়ে তার মহিলা টি-টোয়েন্টি আন্তর্জাতিক (মহিলা টি২০আই)-এ অভিষেক করেছিলেন। ফেব্রুয়ারি ২০১৯, তিনি ছয় ম্যাচে ১৮১ রান নিয়ে ২০১৯ আইসিসি মহিলা বাছাইপর্ব এশিয়া প্রতিযোগিতায় সেরা রান সংগ্রহকারী ছিলেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে থাইল্যান্ডের দলীয় স্কোয়াডে অন্তর্ভুক্ত করা হয়। উক্ত প্রতিযোগিতার ৫ ম্যাচে ৮৭ রান নিয়ে সে ছিল থাইল্যান্ড মহিলা দলের সর্বাধিক রান সংগ্রহকারী।

## তথ্যসূত্র

## বহিঃসংযোগ
* 

বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:থাইল্যান্ড মহিলা টি২০ আন্তর্জাতিক ক্রিকেটার
বিষয়শ্রেণী:থাই নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:২০১৭ এসইএ গেমসের প্রতিযোগী
বিষয়শ্রেণী:এসইএ গেমস স্বর্ণপদক বিজয়ী থাই
বিষয়শ্রেণী:এশিয়ান গেমসে থাইল্যান্ডের প্রতিযোগী
বিষয়শ্রেণী:নারী ক্রিকেট অধিনায়ক
বিষয়শ্রেণী:২১শ শতাব্দীর থাই নারী
বিষয়শ্রেণী:২০২৩ এসইএ গেমসের প্রতিযোগী
বিষয়শ্রেণী:২০২২ এশিয়ান গেমসের ক্রিকেটার
চিকিৎসার ব্যবস্থাপত্র

[থাম্ব|চিকিৎসার ব্যবস্থাপত্র প্রতীক, যা [ফিলিপাইন|ফিলিপাইনে উৎপাদিত কেবলমাত্র চিকিৎসকের ব্যবস্থাপত্র সাপেক্ষে লভ্য একটি ঔষধের স্বচ্ছ মোড়কের (ব্লিস্টার প্যাক) উপর মুদ্রিত দেখা যাচ্ছে|alt=|200x200পিক্সেল]]
**চিকিৎসার ব্যবস্থাপত্র** বা **চিকিৎসকের ব্যবস্থাপত্র** একজন চিকিৎসক বা অন্যান্য দক্ষ স্বাস্থ্যসেবা অনুশীলনকারী দ্বারা নির্দেশিত আকারে প্রয়োগ করা হয় এমন একটি স্বাস্থ্যসেবা কর্মসূচি যা কোনও নির্দিষ্ট রোগীর সেবার পরিকল্পনাকে পরিচালনা করে।  শব্দটি প্রায়শই একজন ঔষধ প্রস্তুতিবিদের কাছ থেকে কেবলমাত্র চিকিৎসকের ব্যবস্থাপত্র সাপেক্ষে লভ্য ঔষধ (প্রেসক্রিপশন ড্রাগ) কিনতে রোগীর পক্ষে স্বাস্থ্যসেবা সরবরাহকারীর লিখিত অনুমোদনের বিষয়টি বোঝায়।

## ধরন এবং সংজ্ঞা
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Rx_symbol_border.svg|থাম্ব|160x160পিক্সেল|চিকিৎসার ব্যবস্থাপত্রের প্রতীক|alt=

একটি ব্যবস্থাপত্রের সাতটি অংশ থাকে। যাই হোক, আধুনিক ব্যবস্থাপত্রের অভ্যাসের অনুযায়ী, এর অনেকগুলোই নৈমিত্তিক আর প্রযোজ্য হয় না।

এই জাতীয় ব্যবস্থাপত্র মেডিকেল আইনে ব্যবস্থাপত্র হিসাবে স্বীকৃত পাবে, এটি যদি তা উপযুক্ত দন্তচিকিৎসক, ভেষজ বিশেষজ্ঞ, শুশ্রূষাকারী, ঔষধ প্রস্তুতি ও ব্যবহারবিদ, চিকিৎসক, পশুচিকিৎসক, ইত্যাদি দ্বারা পূরণ করা হয়ে থাকে, যা এই জাতীয় চিকিৎসাগুলি লিখতে তাদের প্রাতিষ্ঠানিই অনুমতি আছে। হতে পারে এগুলি নিয়ন্ত্রিত উপাদানগুলি অথবা ব্যবস্থাপত্র ছাড়া লভ্য ঔষধগুলির চিকিৎসা।

## বিষয়বস্তু
একটি চিকিৎসার ব্যবস্থাপত্রে রোগীর নাম, বয়স, তারিখ, ক্ষেত্র বিশেষে শিশুদের ওজন লিখতে হয়। বামদিকে রোগীর রোগ সংক্রান্ত সমস্যাগুলো লিখতে হয়। এরপর চিকিৎসক রোগী পরীক্ষা করে কী কী অনুসন্ধান পেলেন সেগুলো লিখতে হয়। ডান দিকে আরএক্স চিহ্ন দিয়ে ওষুধের নাম লিখতে হয় এবং নিচে চিকিৎসকের স্বাক্ষর দিতে হয়। ওষুধ লেখার সময় ট্যাবলেট, ক্যাপসুল বা ইনজেকশন এটা লিখতে হয়। এটা কত মিলি, মাত্রা (ডোজ) কতটুকু, খাওয়ার আগে না পরে গ্রহণ করতে হবে, তা লিখতে হয়। সেইসঙ্গে ওষুধের নামটা অবশ্যই ইংরেজিতে লিখতে হয়। কেননা, ইংরেজিতে চিকিৎসার ব্যবস্থাপত্র লিখলে এটা বিশ্বের যেকোনও দেশের চিকিৎসক দেখতে পারবেন। রোগীর জন্য ব্যবস্থাপত্রের লেখা সহজবোধ্য করতে তা স্পষ্টভাবে এবং বড় হরফে লিখতে হয়। বিশ্ব স্বাস্থ্য সংস্থার নির্দেশনা রয়েছে চিকিৎসাপত্রে ওষুধের ‘শ্রেণীগত (জেনেরিক নাম)’ উল্লেখ করতে হবে, কোনো বাণিজ্যিক নাম উল্লেখ করা যাবে না।

## তথ্যসূত্র

বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:স্বাস্থ্য আইন
বিষয়শ্রেণী:রোগীর নিরাপত্তা
বিষয়শ্রেণী:রোগীভিত্তিক ঔষধবিজ্ঞান
বিষয়শ্রেণী:প্রতীক
বিষয়শ্রেণী:স্বাস্থ্য তথ্যবিজ্ঞান
আব্দুল্লাহ আল মামুন (দ্ব্যর্থতা নিরসন)

**আব্দুল্লাহ আল মামুন** নাম দিয়ে নিম্নের ব্যক্তিবর্গকে বোঝানো হতে পারেঃ-

* আব্দুল্লাহ আল মামুন (নাট্যকার) - বাংলাদেশী অভিনেতা, নাট্যকার, নির্দেশক, চলচ্চিত্র পরিচালক।
* আব্দুল্লাহ আল মামুন (বিজ্ঞানী) - বাংলাদেশী পদার্থবিজ্ঞানী ও জাহাঙ্গীরনগর বিশ্ববিদ্যালয়ের অধ্যাপক।
* আবদুল্লাহ আল মামুন (ক্রিকেটার) - বাংলাদেশের প্রথম শ্রেনীর ক্রিকেটার।

## আরো দেখুন
* চৌধুরী আবদুল্লাহ আল মামুন, বাংলাদেশ পুলিশের একজন কর্মকর্তা এবং র‌্যাপিড অ্যাকশন ব্যাটেলিয়ানের (র‌্যাব) মহাপরিচালক।
বেগমপেট

**বেগমপেট** (, ) দক্ষিণ ভারতের হায়দ্রাবাদ মহানগরীর সেকেন্দ্রাবাদের একটি অঞ্চল। বেগমপেট অঞ্চলটির নামকরণ ষষ্ঠ নিজাম (মাহবুব আলী খান, আসফ জাহ ষষ্ঠ) এর কন্যা, বশির উন্নিসা বেগম এর নামানুসারে হয়, যখন তিনি *পাইগাহ-র* দ্বিতীয় আমির *শামস উল উমরা আমির-ই-কবির* এর সাথে বিবাহবন্ধনে আবদ্ধ হন তথা মহরে এই বেগমপেট অঞ্চলটি তিনি পান।

## বাণিজ্য
হুসেন সাগর হ্রদের উত্তরে অবস্থিত, বেগমপেট হায়দ্রাবাদের এক অন্যতম প্রধান বাণিজ্যিক ও আবাসিক অঞ্চল। গ্রিনল্যান্ডস উড়াল-পথটি বেগমপেটকে পাঞ্জাগুট্টার সঙ্গে সংযুক্ত করে। এককালে, এই জায়গাটি ট্যুইন-শহর হায়দ্রাবাদ ও সেকেন্দ্রাবাদ নগরগুলির মধ্যে একটি ছোট শহরতলি মাত্রই ছিল।

বেগমপেট বিমানবন্দর হলো মহানগরীর একটি প্রধান বৈশিষ্ট্যস্থল। হায়দ্রাবাদের নতুন রাজীব গান্ধী আন্তর্জাতিক বিমানবন্দর উদ্বোধনের পরবর্তী সময় থেকে এই বিমানবন্দরটি অসামরিক বিমান পরিষেবার জন্য বন্ধ রয়েছে এবং কেবল বিমান প্রশিক্ষণ, চার্টার্ড ফ্লাইট ও সামরিক কাজের জন্য এটি চালু রয়েছে।
পাইগাহ প্রাসাদ, গীতাঞ্জলি সিনিয়র স্কুল, বেগমপেট স্প্যানিশ মসজিদ, হায়দ্রাবাদ পাবলিক স্কুল এবং স্যার রোনাল্ড রস ইনস্টিটিউট এই অঞ্চলে অবস্থিত কয়েকটি তাৎপর্যপূর্ণ স্থান। সাঞ্জিভাইয়া পার্ক, হুসেন সাগরের তীরে অবস্থিত একটি পাবলিক পার্ক। গ্রিনল্যান্ডস এলাকাটিতে ১৯৯৭ সাল পর্যন্ত অবস্থিত ছিলো রাজা জিতেন্দ্র পাবলিক বিদ্যালয়।

## চিকিৎসা কেন্দ্র
*পেস্ হাসপাতাল
*ম্যাক্সভিশন চক্ষু হাসপাতাল

## পরিবহণ ব্যবস্থা
বেগমপেট রেলওয়ে স্টেশনটি অঞ্চলে রেল যোগাযোগ প্রদান করে। আশেপাশের অন্যান্য এমএমটিএস স্টেশনগুলির মধ্যে আছে সাঞ্জিভাইয়া পার্ক এবং জেমস স্ট্রিট রেলওয়ে স্টেশন। রাষ্ট্রীয় মালিকানাধীন টিএসআরটিসি বাস পরিষেবা পরিচালনা করার মাধ্যমে বেগমপেটকে মহানগরীর প্রধান অংশগুলির সঙ্গে সংযুক্ত করে। এছাড়াও, হায়দ্রাবাদ মেট্রোর দুইটি মেট্রো স্টেশন, বেগমপেট মেট্রো স্টেশন ও প্রকাশ নগর মেট্রো স্টেশন বেগমপেট অঞ্চলে মেট্রো পরিষেবা প্রদান করছে।

## তথ্যসূত্র


## বহিঃসংযোগ

বিষয়শ্রেণী:হায়দ্রাবাদের অঞ্চল
বিষয়শ্রেণী:ভারতের কেনাকাটা জেলা ও রাস্তা
চানিদা সুত্তিরুয়াং

**চানিদা সুত্তিরুয়াং** (; জন্ম: ১৬ জুলাই ১৯৯৩) একজন থাই ক্রিকেটার। তিনি ২০১৭ সালের ফেব্রুয়ারিতে ২০১৭ মহিলা ক্রিকেট বিশ্বকাপ বাছাইপর্বে থাইল্যান্ডের জাতীয় মহিলা ক্রিকেট দলের হয়ে প্রথম খেলেন।

২০১৮ সালের জুনে, তাকে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য থাইল্যান্ড স্কোয়াডের জন্য নির্বাচিত করা হয়েছিল। তিনি ২০১৮ সালের ৩ জুন, ২০১৮ মহিলা টুয়েন্টি২০ এশিয়া কাপে মধ্য দিয়ে থাইল্যান্ডের হয়ে মহিলাদের টুয়েন্টি২০ আন্তর্জাতিক (ডাব্লুটি২০আই)-এ অভিষেক করেছিলেন। টুর্নামেন্টে থাইল্যান্ডের পক্ষে তিনি পাঁচটি ম্যাচে ছয়টি উইকেট নিয়ে সম্মিলিতভাবে শীর্ষ উইকেট শিকারী হন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে থাইল্যান্ডের দলীয় স্কোয়াডে রাখা হয়। পাঁচ ম্যাচে ১২ উইকেট নিয়ে সে ছিল উক্ত প্রতিযোগিতার সেরা উইকেট শিকারী। সে উক্ত প্রতিযোগিতার সেরা খেলোয়াড় নির্বাচিত হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:থাইল্যান্ড মহিলা টি২০ আন্তর্জাতিক ক্রিকেটার
বিষয়শ্রেণী:থাই নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:২০১৭ এসইএ গেমসের প্রতিযোগী
বিষয়শ্রেণী:এসইএ গেমস স্বর্ণপদক বিজয়ী থাই
বিষয়শ্রেণী:এশিয়ান গেমসে থাইল্যান্ডের প্রতিযোগী
বিষয়শ্রেণী:২১শ শতাব্দীর থাই নারী
বিষয়শ্রেণী:২০২৩ এসইএ গেমসের প্রতিযোগী
বিষয়শ্রেণী:২০২২ এশিয়ান গেমসের ক্রিকেটার
তানিয়া রুমা

**তানিয়া রুমা** (জন্ম: ২৫ মে ১৯৯৩) একজন পাপুয়া নিউ গিনির ক্রিকেটার। তিনি ফেব্রুয়ারি ২০১৭ সালে পাপুয়া নিউ গিনি জাতীয় মহিলা ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্বে প্রথম খেলেন।

জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় তার নাম ছিল। তিনি জুলাই ২০১৮-তে বিশ্ব টুয়েন্টি২০ বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলা টি-টোয়েন্টি আন্তর্জাতিক (ডব্লিউটি২০আই)-এ অভিষেক করেছিলেন।

২০১৯ সালের এপ্রিল মাসে, ভানুয়াটুতে অনুষ্ঠিত আইসিসি মহিলা বাছাইপর্ব প্রতিযোগিতার জন্য পাপুয়া নিউ গিনির স্কোয়াডে তাকে অন্তর্ভুক্ত করা হয়েছিল। আগস্ট ২০১৯ সালে, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের জন্য পাপুয়া নিউ গিনির স্কোয়াডের সহ-অধিনায়ক হিসাবে মনোনীত হন।

## তথ্যসূত্র

## বহিঃসংযোগ
*  
 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:পাপুয়া নিউ গিনির নারী ক্রিকেটার
বিষয়শ্রেণী:পাপুয়া নিউ গিনির নারী টুয়েন্টি২০ আন্তর্জাতিক ক্রিকেটার
আতিকুর রহমান (চিকিৎসক)

**আতিকুর রহমান** একজন বাংলাদেশী চিকিৎসক ছিলেন। তিনি বাংলাদেশ মুক্তিযুদ্ধে শহীদ হয়েছেন।

## প্রথম জীবন
আতিকুর রহমানের জন্ম মুন্সীগঞ্জ জেলার শ্রীনগর উপজেলার কোলাপাড়ায় ১৯৩১ সালের ১ ফেব্রুয়ারি। তিনি কলকাতায় বালিগঞ্জ এজে মিত্র ইনস্টিটিউট থেকে ১৯৪৭ সালে স্নাতক ডিগ্রি অর্জন করেন। ১৯৫৫ সালে তিনি ঢাকার মিটফোর্ড মেডিকেল স্কুল থেকে মেডিকেল অনুষদে (এলএমএফ) শেষ করেন। তিনি এমবিবিএস প্রোগ্রাম স্যার সলিমুল্লাহ মেডিকেল কলেজে শুরু করেন এবং ১৯৭০ সাল পর্যন্ত সেখানে পড়াশোনা করেন।

## পেশা
এলএমএফ শেষ করার পরে তিনি মেডিকেল অফিসার হিসাবে মেডিকেল সার্ভিসেস সেন্টারে যোগদান করেন। কেন্দ্রটি ফরিদপুর জেলা বোর্ডের তত্ত্বাবধানে ছিল। তিনি নারিন্দার ৯ শাহ সাহেব লেনে তার ব্যক্তিগত অনুশীলন শুরু করার জন্য এই পদটি ছেড়েছিলেন। তিনি উপস্থিত চিকিৎসক হিসাবে পিপলস সিরামিক ইন্ডাস্ট্রিজে খণ্ডকালীন কাজ করেছেন। ১৯৭১ সালে বাংলাদেশের মুক্তিযুদ্ধ শুরু হয়, রহমান বাংলাদেশের স্বাধীনতা সংগ্রামের মুক্তিবাহিনীর সদস্যদের চিকিৎসা সহায়তা দিয়েছিলেন। তিনি তাদের ওষুধ সরবরাহও করেছিলেন।

## মৃত্যু
১৯৭১ সালের ২৬ সেপ্টেম্বর পাকিস্তান সেনাবাহিনীর সদস্যরা তাকে তার বাসা থেকে নিয়ে যান। এর পরে তাকে আর কখনও দেখা যায়নি এবং ধারণা করা হয় তাকে হত্যা করা হয়েছিল।

## তথ্যসূত্র

বিষয়শ্রেণী:মুন্সীগঞ্জ জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:১৯৭১-এ মৃত্যু
বিষয়শ্রেণী:১৯৩১-এ জন্ম
বিষয়শ্রেণী:বাংলাদেশী চিকিৎসক
ডাকে পাখি খোল আঁখি দেখ সোনালি আকাশ

**"ডাকে পাখি খোল আঁখি দেখ সোনালি আকাশ"**  বাংলা ভাষায় রচিত একটি চলচ্চিত্র সংগীত। ফজলে আহমেদ বেনজীর পরিচালিত ১৯৮৩ সালে মুক্তিপ্রাপ্ত বাংলাদেশী চলচ্চিত্র প্রতিরোধ ছায়াছবিতে এই গানটি ব্যবহার করা হয়। এই গানের গীতিকার নজরুল ইসলাম বাবু এবং সুরকার ছিলেন শেখ সাদী খান। ভারতীয় গায়িকা হৈমন্তী শুক্লা এই গানে কণ্ঠ দেন। আল্পনা গোস্বামী এই গানের দৃশ্যায়নে একই সাথে অভিনয় ও নৃত্য নির্দেশনার কাজ করেন।

## পটভূমি
ছবির পরিচালক ফজলে আহমেদ বেনজীর এই ছবির চিত্রনাট্য তৈরির সময় মধ্যবিত্ত পরিবারের একমাত্র মেয়ে তার ভাইদের সকালে ঘুম থেকে ডেকে তুলবে-এমন একটি দৃশ্যপটে গান তৈরীর জন্য সুরকার শেখ সাদী খান ও গীতিকার নজরুল ইসলাম বাবু'র সাথে পরিকল্পনা করেছিলেন। এই গানের পরিকল্পনা করা হয়েছিল শেখ সাদি খানের বাসায়। নজরুল ইসলাম বাবু এই গানটি একটি ছড়াগান হিসেবে লিখেছিলেন। প্রাথমিকভাবে এই গানের গীতি ফজলে আহমেদ বেনজীর পছন্দ করেননি। শেখ সাদি খানের অনুরোধে গানটি চলচ্চিত্রে রাখা হয়েছিল।

## সুর ও সঙ্গীত আয়োজন
এই গানের বিষয় ছিল সকাল বেলার পরিবেশ। বিষয়কে প্রাধান্য দিয়ে সুরকার শেখ সাদী খান এই গানের সুরে সকাল রাগের মিশ্রণ ঘটিয়েছিলেন। কোলকাতায় সংগীত শিল্পী ঊষা উথুপের স্টুডিও ভাইব্রেশন-এ এই গানের সংগীত আয়োজন ও শব্দ ধারণ করা হয়েছিল।

## প্রকাশ ও গ্রহণযোগ্যতা
মুক্তির পর ছায়াছবির এই গানটি সবচেয়ে বেশি লোকপ্রিয় হয়েছিল। বাংলাদেশ টেলিভিশনের ছায়াছবির গানের অনুষ্ঠান ও বাংলাদেশ বেতারে এই গান নিয়মিত প্রচার হয়েছে। জনপ্রিয়তার স্বীকৃতি স্বরূপ  এই গানের কথা পত্রিকার প্রবন্ধেও উল্লেখ হচ্ছে। ০৬ এপ্রিল, ২০২০-এ জি-সিরিজ তাদের ইউটিউব চ্যানেলে গানটির ভিডিও প্রকাশ করে।

## তথ্যসূত্র



বিষয়শ্রেণী:বাংলা ভাষার গান
বিষয়শ্রেণী:বাংলা চলচ্চিত্রের গান
বিষয়শ্রেণী:১৯৮৩-এর গান
বিষয়শ্রেণী:বাংলাদেশী সঙ্গীত
জ্যাকলিন উইলিয়ামস

**জ্যাকলিন উইলিয়ামস** (জন্ম ৪ মার্চ ১৯৭৬) একজন জামাইকার ক্রিকেট আম্পায়ার। ২০১৫ আইসিসি মহিলা ওয়ার্ল্ড টি-টোয়েন্টি কোয়ালিফায়ার টুর্নামেন্টে প্রথম তিনি একজন আম্পায়ার হয়ে দাঁড়িয়েছিলেন। ২০১৬ সালে, ওয়েস্ট ইন্ডিজের ঘরোয়া ৫০ ওভারের প্রতিযোগিতায় তিনি প্রথম মহিলা আম্পায়ার হয়েছিলেন, যখন তিনি ২০১৫–১৬ আঞ্চলিক সুপার ৫০ টুর্নামেন্টে ত্রিনিদাদ ও টোবাগো এবং আইসিসি আমেরিকার মধ্যকার একমাত্র অন-ফিল্ড আম্পায়ার ছিলেন।

জার্সিতে ২০১৬ আইসিসি বিশ্ব ক্রিকেট লীগ পঞ্চম বিভাগ প্রতিযোগিতায়, ২২ শে মে ওমান ও নাইজেরিয়ার মধ্যকার ম্যাচ চলাকালীন তিনি তৃতীয় আম্পায়ার ছিলেন। তার সহকর্মী সু রেডফার্ন মাঠের অন্যতম আম্পায়ার ছিলেন। অর্থাৎ প্রথমবারের মতো আইসিসি টুর্নামেন্টে দুই মহিলা আম্পায়ার পুরুষদের ম্যাচে দায়িত্ব পালন করেছিলেন।

অক্টোবরে ২০১৬ সালে তিনি আইসিসি ওয়ার্ল্ড ক্রিকেট লীগ চতুর্থ বিভাগ প্রতিযোগিতায় ম্যাচে পরিচালনার জন্য আটজন আম্পায়ারের একজন হিসাবে নির্বাচিত হয়েছিলেন। ২০১৭ সালের জানুয়ারিতে, তিনি ২০১৭ মহিলা ক্রিকেট বিশ্বকাপের বাছাইপর্ব প্রতিযোগিতার ম্যাচগুলোতে আইসিসির নির্ধারিত চারজন মহিলা আম্পায়ারের একজন ছিলেন। অক্টোবরে ২০১৮, তিনি ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য নির্বাচিত ১২জন অন-ফিল্ড আম্পায়ারের মধ্যে তার নামও ছিল। ২০১৯ সালের মে মাসে আন্তর্জাতিক ক্রিকেট কাউন্সিল তাকে আম্পায়ারদের আইসিসি ডেভেলপমেন্ট প্যানেলে আটজন মহিলার মধ্যে সেও একজন ছিল।

তিনি তার প্রথম টি-টোয়েন্টি আন্তর্জাতিক (টি২০আই) ম্যাচে, কানাডা এবং কেম্যান দ্বীপপুঞ্জের মধ্যে ২০১৮-১৯ আইসিসি টি-টোয়েন্টি বিশ্বকাপ আমেরিকান বাছাইপর্বের টুর্নামেন্টের আঞ্চলিক ফাইনালে আম্পায়ার হিসাবে কাজ করেন। একই মাসের পরে, স্কটল্যান্ডে আইসিসি মহিলা ওয়ার্ল্ড টি-টোয়েন্টি বাছাইপর্বের টুর্নামেন্টে ম্যাচগুলিতে আম্পায়ারের দায়িত্ব নেওয়ার জন্য মনোনীত আম্পায়ার হিসাবে তার নাম ঘোষণা করা হয়েছিল। 

## আরো দেখুন

* টি-টোয়েন্টি আন্তর্জাতিক ক্রিকেট আম্পায়ারদের তালিকা

## তথ্যসূত্র

## বহিঃসংযোগ
* 

বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:জামাইকার ক্রিকেট আম্পায়ার
বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:নারী ক্রিকেট আম্পায়ার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেট আম্পায়ার
মীর আব্দুল কাইয়ুম

**মীর আবদুল কাইয়ুম**  একজন বাংলাদেশী মনোবিজ্ঞানী ছিলেন যিনি বাংলাদেশের মুক্তিযুদ্ধে শহীদ হয়েছেন।

## প্রথম জীবন
মীর আব্দুল কাইয়ুম ১৯৩৯ সালের ৬ জুলাই ময়মনসিংহের গফরগাঁও উপজেলার ঘাগড়া গ্রামে জন্মগ্রহণ করেন। তিনি ১৯৫৬ সালে গফরগাঁও ইসলামিয়া সরকারী হাইস্কুল থেকে এবং ১৯৫৮ সালে গফরগাঁও সরকারী কলেজ থেকে স্নাতক ডিগ্রি অর্জন করেন। তিনি ১৯৬০ সালে আনন্দ মোহন কলেজ থেকে স্নাতক ডিগ্রি অর্জন করেন এবং ১৯৬২ সালে রাজশাহী বিশ্ববিদ্যালয় থেকে মনোবিজ্ঞানে স্নাতকোত্তর সম্পন্ন করেন।

## পেশা
কাইয়ুম কান্দিপাড়া আসগর আলী উচ্চ বিদ্যালয়ে এবং গফরগাঁও কলেজে পড়াতেন। তিনি ১৯৬৬ সালে মনোবিজ্ঞান বিভাগের প্রভাষক হিসাবে রাজশাহী বিশ্ববিদ্যালয়ে যোগদান করেন এবং এর আগে উক্ত বিভাগের গবেষণা বিভাগে কর্মরত ছিলেন। তিনি ১৯৬৯ সালে পূর্ব পাকিস্তানের ঊনসত্তরের গণঅভ্যুত্থানে অংশ নিয়েছিলেন।

## মৃত্যু
১৯৭১ সালের ২৫ নভেম্বর কাইয়ুমকে পাকিস্তান সেনাবাহিনী গ্রেপ্তার করে। পাকিস্তান সেনাবাহিনী তাকে অন্যদের সাথে জীবন্ত কবর দেয়।

## তথ্যসূত্র

বিষয়শ্রেণী:১৯৭১-এ শহীদ বুদ্ধিজীবী
বিষয়শ্রেণী:১৯৩৯-এ জন্ম
বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:১৯৭১-এ মৃত্যু
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:বাংলাদেশী মনোবিজ্ঞানী
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
ভাইরাসঘটিত রোগ

ভাইরাস নামক এক ধরনের রোগসৃষ্টিকারী জীবাণু (কারও কারও মতে নির্জীব কণিকা) মানবদেহকে আক্রমণ করে দেহে যেসব রোগের সৃষ্টি করে, তাদেরকে **ভাইরাসঘটিত রোগ** বা **ভাইরাসজনিত রোগ** বলে। ভাইরাস আক্রমণ করে দেহে প্রবেশ করতে সফল হলে বলা হয়, ভাইরাসের সংক্রমণ (ইনফেকশন) হয়েছে। সব ভাইরাসই পরজীবী। তারা কেবলমাত্র জীবন্ত কোষের ভেতরে প্রজনন ও বংশবিস্তার করতে পারে। ভাইরাস যে জীবন্ত কোষের ভেতরে বাস করে, তাকে পোষক কোষ বলে। ভাইরাস আকারে ব্যাকটেরিয়া কোষের চেয়ে অনেক ছোট হয়; এদের বেশির ভাগের আকার ০.০১ মাইক্রোমিটার থেকে  ০.১ মাইক্রোমিটার ব্যাসার্ধের হয় (১ মাইক্রোমিটার ১ মিটারের ১০ লক্ষ ভাগের এক ভাগ)। খুবই কম সংখ্যক ভাইরাস ব্যাকটেরিয়া কোষকে আক্রমণ করে। মানুষ ছাড়াও অন্যান্য প্রাণী এবং বহু উদ্ভিদেরও ভাইরাসঘটিত রোগ হয়।

## গঠন প্রকৃতি
ভাইরাসের কোনও প্রজাতি হয় না, কারণ ভাইরাস কোষ দিয়ে তৈরি নয়। এজন্য বলা হয় যে, বিভিন্ন "প্রকারের" ভাইরাস হয়। একটি ভাইরাসের কণা গাঠনিকভাবে খুবই সরল। এর কোনও কোষকেন্দ্র (নিউক্লিয়াস) বা কোষমাতৃকা (সাইটোপ্লাজম) থাকে না। ভাইরাসে মূলত একটি বংশগতিমূলক উপাদান দিয়ে তৈরি মজ্জা থাকে, যাকে ঘিরে প্রোটিনের আবরণ থাকে। এই বংশগতিমূলক উপাদানটি ডিএনএ (ডিরাইবোনিউক্লিয়িক অ্যাসিড) কিংবা আরএনএ (রাইবোনিউক্লিয়িক অ্যাসিড) হতে পারে। উভয় ক্ষেত্রেই এই বংশগতিমূলক উপাদানগুলিতে খুবই অল্প সংখ্যক কিছু বংশাণু (জিন) থাকে, কিন্তু তা দিয়েই ভাইরাস পোষক কোষের ভেতরে প্রজনন ও বংশবিস্তার করতে পারে। কখনও কখনও পোষককোষের ভেতরে ভাইরাসের কণাকে ঘিরে একটি পর্দার আবরণ থাকতে পারে, কিন্তু ভাইরাস নিজে এটি তৈরি করে না, বরং এটি ভাইরাস পোষককোষের পৃষ্ঠতলীয় আবরণ থেকে "চুরি" করে থাকে।

## বংশ বিস্তার
থাম্ব|এটি ইনফ্লুয়েঞ্জা ভাইরাস এর ছবি।ইনফ্লুয়েঞ্জা ভাইরাস এর কারণে ১৯১৮ সালে স্প্যানিশ ফ্লু ছড়ায় যাতে বিশ্বব্যাপি ৫০ মিলিয়ন মানুষ মারা যায়।
ভাইরাসের কোনও খাদ্যগ্রহণ, শ্বসন, রেচন বা নড়াচড়া  করে না, এদের কোনও বৃদ্ধি হয় না কিংবা পরিবেশের সাথে কোনও সাড়া বা সংবেদনশীল প্রতিক্রিয়া দেখায় না। ভাইরাস তাই প্রজনন ছাড়া জীবদের অন্য কোনও স্বাভাবিক ধর্ম প্রদর্শন করে না; এমনকি নিজে নয়, বরং পরজীবী হয়েই ভাইরাসকে প্রজনন করতে হয়। এজন্য কিছু কিছু বিজ্ঞানী ভাইরাসকে জীব ও নির্জীব রাসায়নিক পদার্থের মাঝামাঝি কোনও কিছু হিসেবে গণ্য করেন।

ভাইরাস পোষক কোষে অনুপ্রবেশ করার পর কোষটির বিপাকীয় ব্যবস্থাকে বিপর্যস্ত করে ফেলে এবং সেই কোষের বংশগতিমূলক সরঞ্জাম অংশটি দখলে নিয়ে নেয় এবং সেটিকে ব্যবহার করে আরও ভাইরাস কণা বানাতে থাকে। এভাবে অনেক ভাইরাস কণা উৎপাদিত হবার পরে পোষক কোষটির মৃত্যু ঘটে এবং ভাইরাসগুলি পরিবেশে ছড়িয়ে পড়ে যাতে অন্য আরও কোষকে আক্রমণ করতে পারে। এভাবে ভাইরাস মানবদেহে অনেক রোগব্যাধির সৃষ্টি করতে পারে। যেমন সর্দিকাশি বা ঠান্ডা লাগা, ইনফ্লুয়েঞ্জা, হাম, কর্ণমূলপ্রদাহ (মাম্পস), জার্মান হাম (রুবেলা), ইত্যাদি। তবে ভাইরাসের প্রজনন প্রক্রিয়াটি চিরকাল চলতে থাকে না। সাধারণত মানবদেহের অনাক্রম্যতন্ত্র (প্রতিরক্ষাতন্ত্র) ভাইরাসটিকে ধ্বংস করে ফেলে এবং রোগী সেরে ওঠে। তবে কখনও কখনও অনাক্রম্যতন্ত্র ভাইরাসকে যথেষ্ট দ্রুত ধ্বংস করতে পারে না, এবং দেহের স্থায়ী ক্ষতি এমনকি মৃত্যুও হতে পারে। কিছু কিছু ভাইরাস সংক্রমণে ভাইরাস অনাক্রম্যতন্ত্রের কোষগুলিকেই আক্রমণ করতে পারে। যেমন এইচআইভি ভাইরাস (মানব প্রতিরক্ষা অভাব সৃষ্টিকারী ভাইরাস) যার শেষ পরিণাম হিসেবে এইডস (অর্জিত প্রতিরক্ষা অভাবজনিত রোগলক্ষণসমষ্টি) নামক প্রাণঘাতী রোগ হতে পারে।

## তথ্যসূত্র

বিষয়শ্রেণী:ভাইরাসঘটিত রোগ
বিষয়শ্রেণী:রোগসৃষ্টিকারী জীবাণু
টুমচর ইসলামিয়া কামিল মাদ্রাসা

**টুমচর ইসলামিয়া কামিল মাদ্রাসা** লক্ষ্মীপুর জেলার সদর উপজেলার টুমচর ইউনিয়নে অবস্থিত একটি বিখ্যাত আলিয়া মাদ্রাসা। ১৯২১ সালে  প্রতিষ্ঠিত এই শিক্ষাপ্রতিষ্ঠানটি দেশের অন্যতম প্রাচীন শিক্ষাপ্রতিষ্ঠানের একটি।

## ইতিহাস
দেওবন্দের প্রাক্তন মৌলভী আব্দুর রউফ লক্ষ্মীপুর সদর উপজেলায় এনায়েতপুর মাদ্রাসা (বর্তমানে আবিরনগর মাহমুদিয়া দাখিল মাদ্রাসা) প্রতিষ্ঠা করেন। এই মাদ্রাসায় অনুপ্রেরণা পেয়ে ছাত্র আশরাফ আলী (বড় হুজুর নামে পরিচিত ছিলেন) ১৯২১ সালে সদর উপজেলার টুমচর ইউনিয়নে এই মাদ্রাসাটি প্রতিষ্ঠা করেন। ১৯৭১ সালে স্বাধীনতার বছর এই মাদ্রাসার শিক্ষার্থীরা দাখিল, আলিম, ফাজিল ও কামিল চার শ্রেণিতে মাদ্রাসা বোর্ডে প্রথম হয়েছিলো। ২০০৬ সালে মাদ্রাসাটি ইসলামী বিশ্ববিদ্যালয় ও ২০১৬ সালে ইসলামি আরবি বিশ্ববিদ্যালয়ের অধিভুক্তি লাভ করে।

## সুযোগ-সুবিধা
ছাত্রদের নামাজ পড়ার জন্য একটি দ্বিতল মসজিদ নির্মাণ করা হয়েছে। তাছাড়া দূরবর্তী ছাত্রদের জন্য  ছাত্রাবাস এবং প্রকৃতিক দুর্যোগ মোকাবেলায় **ফায়েল খায়ের ভবন** নামে একটি ইমারত নির্মাণ করা হয়েছে। মাদ্রাসার প্রধান ছাত্রাবাস হলো সৈয়দ বদরুল আলম ছাত্রাবাস, আশরাফিয়া হল, জিয়া হল।


## উল্লেখযোগ্য শিক্ষার্থী
* আবদুল সাত্তার আকন, রাজনীতিবিদ
* মুস্তাকুন্নাবি কাসেমি, ইসলামি আলোচক ও মুহাদ্দিস

## তথ্যসূত্র

## বহিঃসংযোগ
* ইউটিউব ভিডিওতে দেখুন টুমচর ইসলামিয়া কামিল মাদ্রাসার পরিচিতি

বিষয়শ্রেণী:লক্ষ্মীপুর জেলার শিক্ষাপ্রতিষ্ঠান
বিষয়শ্রেণী:১৯২১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:লক্ষ্মীপুর জেলার আলিয়া মাদ্রাসা
বিষয়শ্রেণী:১৯২১-এ ব্রিটিশ ভারতে প্রতিষ্ঠিত
বিষয়শ্রেণী:বাংলাদেশের কামিল মাদ্রাসা
বশূল রাজা এমবিবিএস

***বশূল রাজা এমবিবিএস*** () হচ্ছে ২০০৪ সালের একটি তামিল চলচ্চিত্র যেটি স্মরণ পরিচালনা করেছিলেন, এটি ছিলো সঞ্জয় দত্ত অভিনীত হিন্দি চলচ্চিত্র *[[মুন্নাভাই এমবিবিএস]]* (২০০৩) এর পুনঃনির্মাণ। তামিল চলচ্চিত্র শিল্পের খ্যাতিমান অভিনেতা কমল হাসন সঞ্জয় দত্তের করা মুন্না ভাইয়ের পুনঃনির্মিত চরিত্র রাজরাম ভেঙ্কটরাম ওরফে ভাসুল রাজা চরিত্রে অভিনয় করেছিলেন। প্রকৃত চলচ্চিত্রটির কাহিনীকার রাজকুমার হিরানী এই তামিল চলচ্চিত্রটিরও কাহিনী লিখেছিলেন। হিন্দি চলচ্চিত্রটির আরশাদ ওয়ার্সীর চরিত্র এখানে প্রভু করেছিলেন, গ্রেসী সিং এর চরিত্রে ছিলেন স্নেহা, বোমান ইরানীর চরিত্রে প্রকাশ রাজ এবং সুনীল দত্তর চরিত্রে ছিলেন নাগেশ।

সিমরানকে প্রথমে গ্রেসী সিং এর চরিত্রে নেবার কথা ভাবা হলেও পরে স্নেহাকে নেয়া হয় আর সুনীল দত্তর চরিত্রে কৈলাস বলচন্দকে অভিনয়ের প্রস্তাব দিলে উনি রাজী হননি, এরপর গিরিশ কারনাডকে বললে তিনিও মানা করেন, তারপর নাগেশের কাছে যাওয়া হয় এবং তিনি রাজী হন। জিমি শেরগিলের চরিত্রে প্রথমে ধনুশ অভিনয় করতে চাইলেও পরে বাদ দেন এবং মালয়লাম অভিনেতা জয়সূর্য আসেন তার জায়গায়।
## সারাংশ
রাজরাম ভেঙ্কটরাম একটি পাড়ার মাস্তান, সে তার পাড়ায় ভাসুল রাজা নামেই পরিচিত কারণ সে চাঁদাবাজ তবে সে তার বাবামাকে বলে রেখেছে যে সে একজন ডাক্তার। একদিন তার বাবামা তার সঙ্গে দেখা করার জন্য গ্রাম থেকে চেন্নাই আসে, আসার আগেই ভাসুল তার সাঙ্গপাঙ্গ নিয়ে একটি ভুয়া ডাক্তারখানা বানিয়ে রাখে।

ভাসুলের সঙ্গে একটি ডাক্তারের মেয়ের বিয়ে ঠিক করার জন্য ভাসুলের বাবামা ঐ ডাক্তার (বিশ্বনাথ) এর বাসায় যায় কিন্তু ডাক্তারটি ভাসুলের আসল পরিচয় ভাসুলের বাবামার কাছে ফাঁস করে দেয় আর ভাসুলের বাবামা মন খারাপ করে গ্রামে চলে যায়। ভাসুল তখন জেদ করে মেডিকেল কলেজে প্রক্সি দিয়ে ভর্তি হয় এবং একই কলেজে ইন্টার্নরতা সুন্দরী জনকী (বিশ্বনাথের মেয়ে) এর সঙ্গে তার প্রেম হয়ে যায়। যদিও ভাসুল ডাক্তারি পাশ করতে পারেনা কিন্তু মেডিকেল কলেজের সবার প্রিয় পাত্র হয়ে ওঠে এবং জনকীও ভাসুলকে মন থেকে ভালোবাসে।
## অভিনয়
*কমল হাসান - রাজরাম ভেঙ্কটরাম (ভাসুল রাজা)
*স্নেহা - জনকী বিশ্বনাথ পাপ্পু
*প্রভু - বাট্টি
*প্রকাশ রাজ - বিশ্বনাথ
*নাগেশ - শ্রীমান ভেঙ্কটরাম
*রোহিণী হট্টঙ্গডি - কস্তুরী শ্রীমান ভেঙ্কটরাম

## তথ্যসূত্র

## বহিঃসংযোগ
*

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০৪-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
বিষয়শ্রেণী:ভারতীয় গ্যাংস্টার চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:চেন্নাইয়ে ধারণকৃত চলচ্চিত্র
বিষয়শ্রেণী:চেন্নাইয়ের পটভূমিতে চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
হোশিয়ারপুর জেলা

**হোশিয়ারপুর জেলা** উত্তর ভারতের পাঞ্জাব রাজ্যের একটি জেলা। এটি পাঞ্জাবের প্রাচীন জেলাসমূহের মধ্যে একটি, এটি পাঞ্জাবের উত্তর-পূর্ব অংশে অবস্থিত। এ জেলা উত্তর-পশ্চিম দিকে গুরুদাসপুর জেলা, দক্ষিণ-পশ্চিমে জালনদার ও কাপুরথালা জেলা, উত্তর-পূর্বে হিমাচল প্রদেশের কংরা ও উনা জেলার সাথে সীমানা ভাগ করেছে। হোশিয়ারপুর জেলা ৪টি উপজেলা, ১০টি কমিউনিটি উন্নয়ন ব্লক, ৯টি পৌর এলাকা ও ১৪১৭টি গ্রাম নিয়ে গঠিত। এ জেলার মোট আয়তন ৩৩৬৫ বর্গকিলোমিটার এবং এর জনসংখ্যা ১,৫৮৬,৬২৫ জন।

## ইতিহাস
## জনসংখ্যা
২০১১ সালে অনুষ্ঠিত ভারতীয় জনগননা অনুসারে হোশিয়ারপুর জেলার জনসংখ্যা ছিল ১,৫৮৬,৬২৫ জন, যা স্বাধীন রাষ্ট্র গ্যাবনের জনসংখ্যার বা মার্কিন যুক্তরাষ্ট্রের আইডাহো রাজ্যের জনসংখ্যার সমান। হোশিয়ারপুর ভারতের জনবহুল জেলার গুলোর মধ্যে ৩১তম (৬৪০টি জেলার মধ্যে)। এ জেলার জনসংখ্যার ঘনত্ব প্রতি কিলোমিটারে ৬৮৩জন। ২০০১-২০১১ এর দশকে এর জনসংখ্যা বৃদ্ধির হার ছিল ১৭.৯৫% শতাংশ। হোশিয়ারপুরের নারী ও পুরুষের অনুপাত ৯৬১ জনে ১০০০ জন এবং শিক্ষার হার ৮৫.৪০% শতাংশ।

## অর্থনীতি
২০০৬ সালে পঞ্চায়েত রাজ মন্ত্রণালয় ভারতের ৬৪০টি জেলার মধ্যে দেশের পিছিয়ে পরা ২৫০টি জেলার তালিকায় হোশিয়ারপুরকে অন্তর্ভুক্ত করে। হোশিয়ারপুর পাঞ্জাবের একমাত্র জেলা হিসেবে বর্তমানে ব্যাকওয়ার্ড রিজিওন গ্রান্ড প্রোগ্রামের (বিজিআরএফ) আওতায় তহবিল অনুদান পেয়েছে।

## প্রশাসন
হোশিয়ারপুর জেলা ৪টি উপজেলা, ১০টি সমস্টি উন্নয়ন ব্লকে বিভক্ত। এছাড়াও ৮টি পৌরসভা রয়েছে।

### উপজেলা
* হোশিয়ারপুর
* দাসুয়া
* মুকেরিয়ান
* ঘরসংকার

## তথ্যসূত্র

## বহিঃসংযোগ

বিষয়শ্রেণী:হোশিয়ারপুর জেলা
বিষয়শ্রেণী:পাঞ্জাবের (ভারত) জেলা
পালিয়ে বিয়ে

**পালিয়ে বিয়ে** (প্রণয়ের উদ্দেশ্যে তরুণ-তরুণীর একত্র পলায়ন) বা ইংরেজিতে **ইলোপমেন্ট** () হচ্ছে এক ধরনের বিয়ে যেটা হঠাৎ এবং গোপনে করা হয়, এটি করা হয় যখন প্রেমযুগলের তরুণ কিংবা তরুণীর পরিবার তাদের বিয়ে মেনে না নেয় এই অবস্থায় কিংবা সমাজ মেনে নিচ্ছেনা এরকম। যে সকল তরুণ-তরুণী পালিয়ে করে সাধারণত ঐসব দেশের সমাজ রক্ষণশীলতাবাদী হয়ে থাকে।

## ইতিহাস

পালিয়ে বিয়ে সর্বপ্রথম ফ্রান্সের সমাজে সপ্তদশ শতাব্দীতে দেখা গিয়েছিলো, তখন এই ধরনের বিয়ে সমাজে পুরোপুরি গোপন রাখা হতো, এরপর অষ্টাদশ শতাব্দীতে এই ধরনের বিয়ে পশ্চিম ইউরোপে অনেক বৃদ্ধি পেয়েছিলো, যদিও বিংশ শতাব্দীর শুরুর দিকে ইউরোপের সমাজে পালিয়ে বিয়ে সমাজ দ্বারা পুরোপুরি সমর্থিত হয়ে যাওয়ায় পালিয়ে বিয়ের ধারাটি লোপ পায়।

## তথ্যসূত্র

বিষয়শ্রেণী:বিয়ে
বিষয়শ্রেণী:প্রেম
বিষয়শ্রেণী:বিবাহ
পরিষ্করণ কেন্দ্র

**পরিষ্করণ কেন্দ্র** বলতে স্বাদু পানি কিংবা সামুদ্রিক পানিতে অবস্থিত এমন একটি অবস্থান বা অঞ্চলকে বোঝায় যেখানে পরিষ্কারক মাছ নামের এক ধরনের অপেক্ষাকৃত ক্ষুদ্র আকারের মাছ বসবাস করে ও স্থানটিকে টহল দেয়। অন্যান্য অপেক্ষাকৃত বড় মাছেরা ঐ অঞ্চলে গিয়ে জড়ো হলে পরিষ্কারক মাছগুলি তাদের দেহপৃষ্ঠের মৃতকোষ ও পরজীবী প্রাণীগুলি খেয়ে পরিষ্কার করে দেয়। অনেক সময় পরিষ্কারক মাছরা বড় মাছের হা করা মুখের ভেতরে গিয়ে মুখগহ্বর ও ফুলকিও পরিষ্কার করে দেয়। পরিষ্করণ কেন্দ্রে পরিষ্কার সেবা গ্রহণকারী মাছ ও পরিষ্কারক মাছ বিশেষ আচরণ প্রদর্শনের মাধ্যমে একে অপরকে শনাক্ত করতে পারে। অনেক মাছ ছাড়াও কচ্ছপ, কাছিম এমনকি জলহস্তিও এধরনের পরিষ্করণ কেন্দ্র ব্যবহার করে থাকে। এ প্রক্রিয়াটিকে প্রাণীজগতের প্রায় সর্বত্র বিদ্যমান পরিষ্করণ মিথস্ক্রিয়ার একটি উদাহরণ হিসেবে গণ্য করা হয়, যেখানে দুই পক্ষই লাভবান হয়।

সাগরে সাধারণত প্রবাল প্রাচীরের কাছে প্রবাল মস্তকের ঠিক ওপরে বা দুইটি প্রবালের মাঝে পরিষ্করণ কেন্দ্র থাকে। অন্যান্য ক্ষেত্রে ভাসমান শৈবালগুচ্ছের ঠিক নিচে কিংবা কোনও নদী বা উপহ্রদের পূর্বসম্মতিমূলক নির্দিষ্ট অবস্থানে পরিষ্করণ কেন্দ্রগুলি থাকতে পারে।

## তথ্যসূত্র

বিষয়শ্রেণী:সামুদ্রিক জীববিজ্ঞান
কাইয়া অরুয়া

**কাইয়া অরুয়া** (জন্ম ২৭ অক্টোবর ১৯৯০) একজন পাপুয়া নিউ গিনির ক্রিকেটার। তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্বে প্রথম খেলেন।

জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কোয়াডে অন্তর্ভুক্ত করা হয়েছিল। তিনি ৭ জুলাই ২০১৮ সালে বিশ্বকাপ টি-টোয়েন্টি বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। তিনি ১২ জুলাই ২০১৮ এ আয়ারল্যান্ডের বিপক্ষে ম্যাচের জন্য দলের অধিনায়কের দায়িত্ব পালন করেন।

জুলাই ২০১৮ সালে, তিনি আইসিসি মহিলা গ্লোবাল ডেভলপমেন্ট স্কোয়াডে নাম মনোনীত হন। নভেম্বর ২০১৮ এ, মহিলা বিগ ব্যাশ লীগ (ডব্লিউবিবিএল) ক্লাবগুলির বিপরীতে খেলার সূচীতে খেলার জন্য তার নাম আবার অন্তর্ভুক্ত হয়েছিল উইমেনস গ্লোবাল ডেভলপমেন্ট স্কোয়াডে।

২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্বের প্রতিযোগিতার জন্য পাপুয়া নিউ গিনির স্কোয়াডের অধিনায়ক হিসাবে তাকে মনোনীত করা হয়েছিল। টুর্নামেন্টের পাপুয়া নিউ গিনির পেনাল্টিমেট ম্যাচে জাপানের বিপক্ষে মহিলা টি২০আই-তে প্রথম পাঁচ উইকেট শিকার করেছিলেন তিনি।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের প্রতিযোগিতার জন্য পাপুয়া নিউ গিনি স্কোয়াডের অধিনায়ক হিসাবে তাকে মনোনীত করা হয়েছিল। 

## তথ্যসূত্র

## বহিঃসংযোগ
* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:১৯৯০-এ জন্ম
বিষয়শ্রেণী:পাপুয়া নিউ গিনির নারী ক্রিকেটার
বিষয়শ্রেণী:পাপুয়া নিউ গিনির নারী টুয়েন্টি২০ আন্তর্জাতিক ক্রিকেটার
বিষয়শ্রেণী:২০২৪-এ মৃত্যু
কুয়েতের জাতীয় পরিষদের নির্বাচনী এলাকা

কুয়েত পাঁচটি নির্বাচনী জেলায় বিভক্ত।

বিষয়শ্রেণী:Subdivisions of Kuwait
কুয়েত, নির্বাচনী জেলা
কুয়েত
বিষয়শ্রেণী:Kuwait geography-related lists
বিষয়শ্রেণী:নির্বাচনী এলাকার তালিকা
বিষয়শ্রেণী:কুয়েতি রাজনীতিবিদদের তালিকা
ধলী গৌরনগর ইউনিয়ন

**ধলী গৌরনগর** বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।

## আয়তন
ধলী গৌরনগর ইউনিয়নের আয়তন ১১,৭৯৫ একর।

## প্রশাসনিক কাঠামো
ধলী গৌরনগর ইউনিয়ন লালমোহন উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
* চর কালাচাঁদ
* কুলচড়া
* ভেদুরিয়া
* করিমগঞ্জ
* বাউরিয়া
* **চতলা** 
*
* কুমারখালী
* চর মোল্লাজী
* কুণ্ডের হাওলা
* কালামবুল্যাহ
* ধলী গৌরনগর

## জনসংখ্যার উপাত্ত
২০১১ সালের আদমশুমারি অনুযায়ী ধলী গৌরনগর ইউনিয়নের মোট জনসংখ্যা ৪০,৯১৯ জন। এর মধ্যে পুরুষ ২০,০৬৪ জন এবং মহিলা ২০,৮৫৫ জন। মোট পরিবার ৮,৬৯২টি।

## শিক্ষা
২০১১ সালের আদমশুমারি অনুযায়ী ধলী গৌরনগর ইউনিয়নের সাক্ষরতার হার ৪০.৮%। এ ইউনিয়নে ৩৩টি সরকারি প্রাথমিক বিদ্যালয়, ২টি বেসরকারি প্রাথমিক বিদ্যালয়, ২টি মহাবিদ্যালয়, ৩টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৯টি দাখিল মাদ্রাসা রয়েছে।

## আরও দেখুন
* লালমোহন উপজেলা
* লালমোহন থানা
* ভোলা জেলা

## তথ্যসূত্র

## বহিঃসংযোগ

বিষয়শ্রেণী:লালমোহন উপজেলার ইউনিয়ন
কুয়েতের প্রথম নির্বাচনী এলাকা

বাম|থাম্ব
কুয়েতের প্রথম জেলাটি উনিশটি আবাসিক অঞ্চল নিয়ে গঠিত, শার্ক থেকে দসমা পর্যন্ত সালমিয়া এবং রুমিথিয়া পেরিয়ে এবং বায়ান, মেসরিফ এবং হাওয়ালি সহ অন্যান্য অঞ্চল এর অন্তর্ভুক্ত। এখানে মোট ৭৭,২৪৫ জন ভোটার রয়েছে। প্রধানত শিয়া সম্প্রদায় অধ্যুষিত রুমেথিয়ায় সবচেয়ে বেশি ভোটার রয়েছেন ১৫,২৮৪ জন, তার পরে বায়ান ১১,৯৩১ এবং সালওয়া ১০,৩৪৯ জন ভোটার।

বেসরকারী হিসাব অনুসারে বেশিরভাগ ভোটার শিয়া। অন্যান্যরা হলো শহুরেদের মিশ্রণ, বিশেষ করে প্রধান পরিবারগুলি কান্ডারী, আওয়াধি এবং রুমি।

অঞ্চলটির বেশিরভাগ শহরতলিতে অবস্থিত এবং কুয়েতের কম্পিউটার পণ্যগুলির বাণিজ্যিক কেন্দ্র হিসাবে গড়ে উঠেছে। প্রথম উপসাগরীয় যুদ্ধের আগে এখানে বিশাল সংখ্যক ফিলিস্তিনি বাস করতো, এদের বেশিরভাগ উপসাগরীয় যুদ্ধের সময় চলে যায়।

## প্রথম জেলার অঞ্চলসমূহ

* বায়ান
* বিনিয়েদ আল-গার
* হাওয়ালি
* মেসরিফ
* রুমিথিয়া
* শার্ক
* সালমিয়া
* সালওয়া

## তথ্যসূত্র

বিষয়শ্রেণী:কুয়েতের অঞ্চল
বিষয়শ্রেণী:কুয়েতের রাজনীতি
শাহ মোহাম্মদ আবু জাফর

**শাহ মোহাম্মদ আবু জাফর** (জন্ম: ২৫ ফেব্রুয়ারী ১৯৪৫) হলেন বাংলাদেশী রাজনীতিবিদ। তিনি ফরিদপুর-১ ও ফরিদপুর-৪ আসনের  সংসদ সদস্য ছিলেন।

## জন্ম ও পারিবারিক জীবন
শাহ মোহাম্মদ আবু জাফর ২৫ ফেব্রুয়ারী ১৯৪৫ সালে তৎকালীন ব্রিটিশ ভারতের বেঙ্গল প্রেসিডেন্সির ফরিদপুর জেলার বোয়ালমারীর হাসামন্দিয়া গ্রামে জন্মগ্রহণ করেন। তার পিতার নাম এম এ আজিজ ও মাতার নাম উম্মে কুলসুম নেসা।

## রাজনৈতিক ও কর্মজীবন
শাহ মোহাম্মদ আবু জাফর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামীলীগের প্রার্থী হিসেবে ফরিদপুর-৪ থেকে সংসদ সদস্য নির্বাচিত হন।

১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামীলীগের প্রার্থী হিসেবে তিনি ফরিদপুর-১ আসন থেকে সংসদ সদস্য নির্বাচিত হন।

১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে ফরিদপুর-১ আসন থেকে সংসদ সদস্য নির্বাচিত হন।

২০০৩ সালে জাতীয় পার্টি থেকে তিনি বিএনপিতে যোগ দেন।

সর্বশেষ তিনি ফরিদপুর-১ আসনের ২০০৫ সালের উপ-নির্বাচনে বিএনপির প্রার্থী হিসেবে ফরিদপুর-১ আসন থেকে সংসদ সদস্য নির্বাচিত হন।

২০ নভেম্বর ২০২৩ সালে তিনি বাংলাদেশ জাতীয়তাবাদী দল (বিএনপি) ছেড়ে বাংলাদেশ জাতীয়তাবাদী আন্দোলনে (বিএনএম) যোগ দিয়ে ভারপ্রাপ্ত চেয়ারম্যান হন।

## প্রকাশিত গ্রন্থ
তার লিখিত গ্রন্থ সমূহের মধ্যে উল্লেখযোগ্য হচ্ছে-

* আমার স্মৃতিতে ফরিদপুরের মুক্তিসংগ্রাম ও স্বাধীনতা যুদ্ধ
* জেলখানার স্মৃতিকথা: ফরিদপুর থেকে কাশিমপুর

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ফরিদপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী আন্দোলনের রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:১৯৪৫-এ জন্ম
বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বোয়ালমারী উপজেলার ব্যক্তি
তেঁতুলিয়া ইউনিয়ন, তেঁতুলিয়া

**তেতুলিয়া ইউনিয়ন** বাংলাদেশের পঞ্চগড় জেলার তেতুলিয়া উপজেলার সদর ইউনিয়ন।

## প্রশাসনিক কাঠামো
তেতুলিয়া ইউনিয়ন তেতুলিয়া উপজেলার আওতাধীন ৩নং তেতুলিয়া সদর ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানা অধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:

* রনচন্ডি 
* গোয়াবাড়ি 
* ভাদ্রুবাড়ি 
* সরকার পাড়া 
* হাপিজোত 
* বুড়িমুটকী 
* কারারাম জোত 
* মহল্লাল জোত 
* সরদার পাড়া 
* কৃষ্ণকান্ত জোত 
* বার ঘরিয়া 
* সাহেব জোত 
* চান্দামারি 
* গড়িয়া গছ 
* খালপাড়া 
* মুলুক চান গছ 
* বিড়ালী জোত 
* পানিহাকা 
* বাবুরাম জোত 
* মাথাফাটা 
* বোচাগছ 
* কোম্পানি জোত 
* আজিজ নগর 
* ডাংগা পাড়া 
* ছিদ্দিক নগর 
* মমিন পাড়া 
* তেলি পাড়া 
* খুনিয়া ভিটা 
* কলোনী পাড়া 
* শতদল আর্দশ গুচ্ছ গ্রাম 
* মাগুড়া 
* উত্তর দর্জ্জিপাড়া 
* দর্জ্জিপাড়া 
* চিমন জোত 
* শারিয়াল জোত 
* প্রেম চরন জোত 
* কানকাটা 

## প্রাক্তন চেয়ারম্যান

* মরহুম আব্দুস সাত্তার মোল্লা
* মরহুম চাঁদ মামুদ মিঞা
* মোঃ আবুল কালাম আজাদ
* মোঃ নজরুল ইসলাম
* মোঃ জাহাঙ্গীর আলম মিঞা
* মোঃ কাজী আনিছুর রহমান

               

## জনসংখ্যা
জনসংখ্যা ২৩,৬২০ জন। নারী ১১,৫২৮ জন, পুরুষ ১২,০৯২ জন।

## শিক্ষা
এই ইউনিয়নে শিক্ষার হার ৪৩%।

### শিক্ষা প্রতিষ্ঠান
thumb|খালপাড়া সরকারি প্রাথমিক বিদ্যালয়

তেতুলিয়া ইউনিয়নের উল্লেখযোগ্য শিক্ষা প্রতিষ্ঠান গুলো হলো:
*তেতুলিয়া সরকারি ডিগ্রী কলেজ
*কাজী শাহাবুদ্দীন স্কুল এন্ড কলেজ
*তেতুলিয়া সরকারি পাইলট উচ্চ বিদ্যালয়
*তেতুলিয়া দাখিল মাদ্রাসা
*কালন্দিগঞ্জ সিনিয়র মাদ্রাসা
*আজিজনগর উচ্চ বিদ্যালয়
*রনচন্ডী উচ্চ বিদ্যালয়
* খালপাড়া সরকারি প্রাথমিক বিদ্যালয়

## নদী
তেতুলিয়া ইউনিয়নে তিনটি নদী প্রবাহিত: বেরং নদী, গোবরা নদী, মহানন্দা নদী।

## দর্শনীয় স্থানসমূহ

* তেঁতুলিয়া ডাকবাংলো
* মহানন্দা নদীর তীর
* শত বছরের পুরাতন শিব মন্দির।

## যোগাযোগ ব্যবস্থা
তেতুলিয়া ইউনিয়নের যোগাযোগের প্রধান রাস্তা হচ্ছে ঢাকা-বাংলাবান্ধা এন৫ (বাংলাদেশ)  জাতীয় মহাসড়ক। এই ইউনিয়নে ১৩.১৬ কিলোমিটার পাকা রাস্তা আছে। ইউনিয়নের প্রায় প্রতিটি রাস্তা পাকা। ইজিবাইক, ভ্যান ও মোটর সাইকেল প্রধান বাহন।

## তথ্যসূত্র

বিষয়শ্রেণী:তেঁতুলিয়া উপজেলার ইউনিয়ন
লালমোহন ইউনিয়ন

**লালমোহন** বাংলাদেশের ভোলা জেলার অন্তর্গত লালমোহন উপজেলার একটি ইউনিয়ন।

## আয়তন
লালমোহন ইউনিয়নের আয়তন ৩,৭৩৬ একর।

## ইতিহাস
লোকমুখে প্রচলিত আছে যে এই উপজেলার নাম লালমোহন রায় নামক এক ব্যক্তির নাম অনুসারে রাখা হয়।
লালমোহন ইউনিয়ন এক সময় ফরাজগঞ্জ ও চর উমেদ সহ এক সাথে ছিল, আনুমানিক ১৯৭২-৭৩ সালে এটি বিভক্ত হয়। এরপর ১৯৮৬ সালে ভাগ হয়ে যায়&nbsp;লালমোহন পৌরসভা।

## প্রশাসনিক কাঠামো
লালমোহন ইউনিয়ন লালমোহন উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লালমোহন থানার আওতাধীন। এটি জাতীয় সংসদের ১১৭নং নির্বাচনী এলাকা ভোলা-৩ এর অংশ। এ ইউনিয়নের গ্রামগুলো হল:
* লালমোহন
* চর লালমোহন
* মেহেরগঞ্জ
* পেসকার হাওলা
* মুন্সির হাওলা

## জনসংখ্যার উপাত্ত
২০১১ সালের আদমশুমারি অনুযায়ী লালমোহন ইউনিয়নের মোট জনসংখ্যা ১৫,৫৪৪ জন। এর মধ্যে পুরুষ ৭,৫১৭ জন এবং মহিলা ৮,০২৭ জন। মোট পরিবার ৩,৩৫৭টি।

## শিক্ষা
২০১১ সালের আদমশুমারি অনুযায়ী লালমোহন ইউনিয়নের সাক্ষরতার হার ৪৪.১%। এ ইউনিয়নে ১১টি সরকারি প্রাথমিক বিদ্যালয়, ১৫টি মাধ্যমিক বিদ্যালয়, ১টি দাখিল মাদ্রাসা ও ১টি ইবতেদায়ী মাদ্রাসা রয়েছে।

## আরও দেখুন
* লালমোহন উপজেলা
* লালমোহন থানা
* ভোলা জেলা

## তথ্যসূত্র

## বহিঃসংযোগ

বিষয়শ্রেণী:লালমোহন উপজেলার ইউনিয়ন
ব্রডব্যান্ড

right|thumb|বিশ্বে ব্যান্ডউইথের মনোনিবেশ
তথ্য প্রযুক্তিতে **ব্রডব্যান্ড** () হলো প্রশস্থ ব্যান্ডউইথ তথ্য আদান প্রদান যা বহু সংকেত প্রবাহের মাধ্যমে তৈরিকৃত।কো-এক্সিয়াল ক্যাবল, অপটিক্যাল ফাইবার, রেডিও অথবা টুইস্টেড পেয়ার ক্যাবল দ্বারা তথ্য আদানপ্রদান করা যেতে পারে। ইন্টারনেট **ব্রডব্যান্ড** হলো, দ্রুতগতির ইন্টারনেট সেবা যা সর্বদা চালু এবং উচ্চগতি সম্পন্ন।**ব্রডব্যান্ড** ডায়াল আপ একসেসের তুলনায় অধিক গতি সম্পন্ন ইন্টারনেট সেবা। সাধারণতঃ কমপক্ষে ১ মেগাবাইট পার সেকেণ্ড (এমবিপিএস) গতিতে তথ্য প্রবাহিত হলে তাকে ব্যডব্যাণ্ড বলে অভিহিত করা হয়ে থাকে।

বিষয়শ্রেণী:ব্রডব্যান্ড
বিষয়শ্রেণী:ডিজিটাল প্রযুক্তি
কুয়েতের দ্বিতীয় নির্বাচনী এলাকা

বাম|থাম্ব
কুয়েতের দ্বিতীয় জেলাটি দাহিয়াতের প্রধান শহরতলি, আবদুল্লাহ আল-সালেম, শামমিয়া এবং শুয়াইখ থেকে উপজাতীয় অঞ্চল সুলাইবখত এবং দোহা পর্যন্ত ১৩ টি আবাসিক অঞ্চল নিয়ে গঠিত। কাদসিয়া, মনসুরিয়া, ফাইহা এবং নুজহাও এ জেলার অন্তর্গত। দ্বিতীয় জেলাতে ৪৯,৭৫৫ জন নিবন্ধিত ভোটার রয়েছে।

## দ্বিতীয় জেলার অঞ্চলসমূহ

* আবদুল্লাহ আল-সালেম
* দোহা
* ফাইহা
* কুয়েত সিটি (শহরতলি)
* মনসুরিয়া
* নুজহা
* কাদসিয়া
* শুয়াইখ
* শামমিয়া
* সুলাইবখত

## তথ্যসূত্র

বিষয়শ্রেণী:কুয়েতের অঞ্চল
বিষয়শ্রেণী:কুয়েতের রাজনীতি
কুয়েতের তৃতীয় নির্বাচনী এলাকা

বাম|থাম্ব
**কুয়েতের তৃতীয় জেলা** ১৫ টি আবাসিক অঞ্চল নিয়ে গঠিত।

এই জেলায় ৭৬,৫০১ জন ভোটার আছে। রাওেদাহতে সবচেয়ে বেশি ৮,২১৩ ভোটার আছে, তার পরে জাবরিয়া ৮,০৯১ জন এবং আবরাক খাইতান-এ ৭,৫৭০ জন ভোটার আছে। এবং প্রথমবারের মতো দক্ষিণ সুরার নতুন অঞ্চলের প্রায় এক হাজার ভোটার জেলায় যুক্ত হয়েছে।

## তৃতীয় জেলার অঞ্চলসমূহ

* আবরাক খাইতান
* জাবরিয়া
* হাদিয়া
* কেইফান
* খালদিয়া
* রাওেদাহ
* দক্ষিণ খাইতান
* সুরা
* উদালিয়া

## তথ্যসূত্র

বিষয়শ্রেণী:কুয়েতের অঞ্চল
বিষয়শ্রেণী:কুয়েতের রাজনীতি
কুয়েতের চতুর্থ নির্বাচনী এলাকা

**কুয়েতের চতুর্থ জেলাটি** ফারওয়ানিয়া থেকে জাহরা পর্যন্ত ১৮টি বড় আবাসিক অঞ্চল নিয়ে গঠিত। অন্যান্য প্রধান আবাসিক এলাকাগুলির মধ্যে আছে আরধিয়া, সাবাহ আল-নাসের, ফেরদৌস, ওমারিয়া, রাবিয়া, জেলেব আল-শুইয়ুখ এবং আন্দালুস। ভোটার সংখ্যার দিক থেকে ৯৩,৭১১ জন ভোটার নিয়ে এটি দ্বিতীয় বৃহত্তম জেলা, মহিলা ভোটার ৫৪,৩৫১ জন যা মোট ভোটারের ৫৮ শতাংশ আর পুরুষ ভোটার হলো ৩৯,৩৬০ জন।
বাম|থাম্ব

বিষয়শ্রেণী:Geography of Kuwait
বিষয়শ্রেণী:কুয়েতের রাজনীতি
উইলিয়াম সলোমন

**উইলিয়াম রজার টমসন সলোমন** (; জন্ম: ২৩ এপ্রিল, ১৮৭২ - মৃত্যু: ১২ জুলাই, ১৯৬৪) কেপ উপনিবেশের ফোর্ট বিউফোর্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকা ক্রিকেটে গটেং ও ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন **উইলিয়াম সলোমন**।

## প্রথম-শ্রেণীর ক্রিকেট
১৮৯২-৯৩ মৌসুম থেকে ১৯০৫-০৬ মৌসুম পর্যন্ত উইলিয়াম সলোমনের প্রথম-শ্রেণীর খেলোয়াড়ী জীবন চলমান ছিল।

১৩ বছর প্রথম-শ্রেণীর খেলোয়াড়ী জীবন অতিবাহিত করলেও তিনি সর্বমোট মাত্র পাঁচটি প্রথম-শ্রেণীর খেলায় অংশ নিয়েছিলেন। ১৮৯২-৯৩ মৌসুমে দুইটি, ১৮৯৮-৯৯ মৌসুমে দুইটি ও ১৯০৫-০৬ মৌসুমে ইস্টার্ন প্রভিন্সের পক্ষে সর্বশেষ প্রথম-শ্রেণীর খেলায় অংশ নেন।

ফেব্রুয়ারি, ১৮৯৯ সালে সফররত ইংরেজ একাদশের বিপক্ষে দুইটি পঞ্চাশোর্ধ্ব ইনিংস খেলার প্রেক্ষিতে দক্ষিণ আফ্রিকা দলের সদস্যরূপে সিরিজের প্রথম টেস্ট খেলার জন্য অন্তর্ভুক্ত হন। এ সফরের সপ্তম খেলায় বর্ডারের নরম্যান গিডির ৬৬ রান তোলার পূর্ব-পর্যন্ত অন্য কোন ব্যাটসম্যান ইংরেজদের বিপক্ষে অর্ধ-শতরানের ইনিংস খেলতে পারেননি। এরপর সলোমন জোহেন্সবার্গ পঞ্চদশের পক্ষে ৬৪ ও ট্রান্সভালের পক্ষে ৫২ রান তুলেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন উইলিয়াম সলোমন। ১৪ ফেব্রুয়ারি, ১৮৯৯ তারিখে জোহেন্সবার্গে সফরকারী লর্ড হকের নেতৃত্বাধীন ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। তবে, টেস্ট সিরিজে প্রস্তুতিমূলক খেলায় সফরকারীদের বিপক্ষে সাফল্যের পুণরাবৃত্তি ঘটাতে পারেননি। উভয় ইনিংসেই তিনি মাত্র ২ রান করে সংগ্রহ করেছিলেন। ফলশ্রুতিতে, দল নির্বাচকমণ্ডলী আর তাকে খেলার সুযোগ দেয়নি।

## ব্যক্তিগত জীবন
১২ জুলাই, ১৯৬৪ তারিখে ৯২ বছর বয়সে পূর্ব কেপের ক্রাডক এলাকায় উইলিয়াম সলোমনের দেহাবসান ঘটে।
২৬ জুন, ১৯৫৯ তারিখে অডলি মিলারের মৃত্যুর পর তিনি সর্বাপেক্ষা বয়োঃজ্যেষ্ঠ জীবিত টেস্ট ক্রিকেটার ছিলেন। এরপর, উইলিয়াম সলোমনের মৃত্যুর ফলে সিডনি বার্নস বয়োঃজ্যেষ্ঠ জীবিত টেস্ট ক্রিকেটারের মর্যাদা লাভ করছেন।

## তথ্যসূত্র

## আরও দেখুন
* আর্থার সেকাল
* আলফ্রেড রিচার্ডস
* সানফয়েল সিরিজ
* বোল্যান্ড ক্রিকেট দল
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৭২-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
সিবনা জিমি

**সিবনা জিমি** (জন্ম: ২৯ ডিসেম্বর 1১৯৯২) পাপুয়া নিউ গিনির ক্রিকেটার ।  তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্বে  প্রথম খেলেন।

জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তার নাম অন্তর্ভুক্ত করা হয়েছিল। তিনি ৭ জুলাই ২০১৮ বিশ্বকাপ টুয়েন্টি২০ বাছাইপর্বে বাংলাদেশের বিপক্ষে পাপুয়া নিউ গিনির হয়ে মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। টুর্নামেন্টের সমাপ্তির পরে, তাকে আন্তর্জাতিক ক্রিকেট কাউন্সিল (আইসিসি) পাপুয়া নিউ গিনির স্কোয়াডের উঠতি তারকা হিসাবে নামকরণ করা হয়েছিল।

২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডে তার নাম অন্তর্ভুক্ত ছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের জন্য পাপুয়া নিউ গিনির স্কোয়াডে তার নাম দেওয়া হয়েছিল।

## তথ্যসূত্র

## বহিঃসংযোগ
*     

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:পাপুয়া নিউ গিনির নারী ক্রিকেটার
বিষয়শ্রেণী:পাপুয়া নিউ গিনির নারী টুয়েন্টি২০ আন্তর্জাতিক ক্রিকেটার
ব্রেন্দা তাউ

**ব্রেন্দা তাউ** (জন্ম: ১৭ জুন ১৯৯৮) একজন পাপুয়া নিউ গিনির ক্রিকেটার। তিনি ফেব্রুয়ারি ২০১৭ সালে পাপুয়া নিউ গিনি মহিলা জাতীয় ক্রিকেট দলের হয়ে ২০১৭ মহিলা ক্রিকেট বিশ্বকাপ বাছাইপর্ব প্রতিযোগিতায় প্রথম খেলেন। উক্ত প্রতিযোগিতায়, তিনি পাপুয়া নিউ গিনির হয়ে সর্বোচ্চ ৮৫ রান করেছিলেন।

জুন ২০১৮ সালে, পাপুয়া নিউ গিনির ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য ঘোষিত স্কোয়াডে তার নাম অন্তর্ভুক্ত ছিল। তিনি ৭ জুলাই ২০১৮ বিশ্বকাপ টি-টোয়েন্টি বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। তিনি টুর্নামেন্টে পাপুয়া নিউ গিনির হয়ে পাঁচ ম্যাচে ৮২ রান নিয়ে শীর্ষে ছিলেন।

২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডে তাকে অন্তর্ভুক্ত করা হয়েছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য পাপুয়া নিউ গিনির স্কোয়াডে তার নাম অন্তর্ভুক্ত ছিল। প্রতিযোগিতার প্রথম খেলায় স্কটল্যান্ডের বিপক্ষে ৩০ বলে ৩১ রান নিয়ে দলের জয়ে প্রধান অবদান রাখে। উক্ত খেলায় সে সেরা খেলোয়াড় নির্বাচিত হয়।
## তথ্যসূত্র

## বহিঃসংযোগ
* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:পাপুয়া নিউ গিনির নারী টুয়েন্টি২০ আন্তর্জাতিক ক্রিকেটার
বিষয়শ্রেণী:পাপুয়া নিউ গিনির নারী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৮-এ জন্ম